دستونک
چاکیں دامن نچارتہ، سواس سستگاں
ھؤمن ھدّءَ چہ دوشی وتی گوستگاں
سرپہ سجدہ بِہ بیت یار مردم کجا؟
شہرءِ دراہیں مسیتانی دپ بستگاں
سنجءَ مکتب نہ ونتگ کہ رازءَ بزانت
تہترینءَ جنوزام ءِ لاس سستگاں
ھُسنءِ پادونءَ کپتہ چو کپتو کےءَ
اشکءِ کُلبندءُ تائید گشئے نستگاں
شپ شرپ داریں زالءِگسءِ گوالگے
ماہ ءِ سیاداں بلینتہ ءُ وت جستگاں
تنّءِ پیشگاہءَ گولاپءِ دلبڈّی ءَ
اوستءُ ایمان جلالی دوئیں گوستگاں
جےکےجلالی